
VENDIM

Nr. 745, datë 20.12.2023
PËR DISA NDRYSHIME NË VENDIMIN NR. 446, DATË 16.6.2005, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME, SHTETËRORE, TË CILAT I KALOJNË NË PËRGJEGJËSI ADMINISTRIMI DREJTORISË SË PËRGJITHSHME TË METROLOGJISË DHE KALIBRIMIT”
Në mbështetje të nenit 100 të Kushtetutës dhe të neneve 13 e 14, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave
VENDOSI:

1. Në vendimin nr. 446, datë 16.6.2005, të Këshillit të Ministrave, “Për miratimin e listës së inventarit të pronave të paluajtshme, shtetërore, të cilat i kalojnë në përgjegjësi administrimi Drejtorisë së Përgjithshme të Metrologjisë dhe Kalibrimit”, bëhen këto ndryshime:

a) Titulli i vendimit ndryshohet, si më poshtë vijon:

“Për miratimin e listës së inventarit të pronave ta paluajtshme shtetërore, të cilat kalojnë në përgjegjësi administrimi të Ministrisë së Financave dhe Ekonomisë, për Drejtorinë e Përgjithshme të Metrologjisë”.

b) Pika 1 ndryshohet, si më poshtë vijon:

“1. Miratimin e listës së inventarit të pronave të paluajtshme shtetërore, të cilat kalojnë në përgjegjësi administrimi të Ministrisë së Financave dhe Ekonomisë, për Drejtorinë e Përgjithshme të Metrologjisë.”.

c) Në listën e inventarit që i bashkëlidhet vendimit, formulari për pronën, me emërtimin “DPMK dega Elbasan” zëvendësohet me formularin dhe planimetrinë që i bashkëlidhen këtij vendimi dhe janë pjesë përbërëse të tij.
2. Ngarkohen Ministria e Financave dhe Ekonomisë, Drejtoria e Përgjithshme e Metrologjisë dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTËR 

Edi Rama

